Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Artêşa tirke ya îşxalkere seba ke pê xoverdayîşê tarîxî yê gerîlayanê azadîye yê Kurdîstanî nêeşkaye û planê xo yê îşxalî nêardo ca mewzîyanê xoverdayîşî yê hêzanê ma pê çekanê kîmyewîyan û bombayanê qedexekerdeyan dana bombayan ver.Rixmê hêrişanê kîmyewîyan û şertanê îklîmî yê çetinan zî gerîlayê azadîye yê Kurdîstanî xoverdayîşê xo rê bêmabên dewam kenê.
Çarçewa Hemleya Şorişgêre ya Bazanê Zagrosî de herêma Zapî de;
10ê çeleyî de nêzdîyê dewa Sîda ya bajarekê Şêladizê yê Amedîyê de îşxalkerî pê çekanê giranan ameyî derbkerdene.
Hêrişê ke artêşa îşxalkere pê çekanê kîmyewîyan û bombayanê qedexekerdeyan kerdê;
11ê çeleyî de herêma Çemçoyî ya Şêladizê de mewzîyê xoverdayîşî 12 reyî pê çekanê kîmyewîyan û bombayanê qedexekerdeyan dîyayî bombayan ver.
Hêrişê bînî yê artêşa îşxalkere;
11ê çeleyî de herêma Çemçoyî û dewa Sîda de mewzîyê xoverdayîşî, Warê Xoverdayîşî yê Kurojahroyî, mewzîyê xoverdayîşî yê Saca, Girê Xoverdayîşî yê FMyî dîyayî bombayan ver.''
https://anfkirmancki.com/kurdistan/Isxalkeri-pe-cekane-giranan-ameyi-pirodayene-31793
